runetrust/blame-folketinget-dk huggingface dataset:
Gitte Lillelund Bech (V), 2001-01-30:
Og der kan jeg nævne mine eksperter, der siger: Det er væsentligt at sætte ind med dansk, med sproget i det land, man bor i, det land, som man skal integreres i, mens hr. Aage Frandsen og andre ordførere kan vælge at nævne andre eksperter og andre undersøgelser, som viser det modsatte.
Victoria Velasquez (EL), 2023-01-19:
Så jeg kunne godt tænke mig at høre, om Konservative måske i forhold til de forhandlinger, der forhåbentlig kommer om det, vil blokere for, at man tager 3 års pensionsalder fra nogle af de allermest nedslidte, eller om man har nogle andre overvejelser, i forhold til hvad man vil gøre.
Tina Nedergaard (V), 2011-01-12:
Hvis en lærer på baggrund af en anden lærers fravær holder øje med eleverne i naboklassen, men altså ikke underviser dem, kun passer på dem, holder lidt øje med dem ud ad øjenkrogen, er der altså ikke tale om undervisning, og derfor kan det jo heller ikke medgå i opgørelsen over den undervisning, som eleverne får, da det ikke kan anses for undervisning.
Klaus Hækkerup (S), 2005-11-09:
Når statsministeren så overbevisende erklærer, at man afventer Velfærdskommissionens rapport, og det er regeringen, der skal træffe beslutninger på baggrund af den, kunne man jo næsten fristes til at spørge statsministeren, om han er enig med finansministeren, når denne om Velfærdskommissionen har udtalt, at spørgsmålet ikke er, om kæden er hoppet af, men om der overhovedet er en kæde.
Lennart Damsbo-Andersen (S), 2009-11-10:
Når man kigger på, at der i hvert fald efter nogle opgørelser ligger 10.000 bygninger derude, som trænger til at blive set på, og når man kigger på, hvad man i det hele taget kan opnå ved at bruge 150 mio. kr. eller en del af dem, for der er jo også nogle af dem, der bliver brugt på forsamlingshusene, vil man se, at der jo står nogle tilbage, når 2010 er slut.
Jesper Langballe (DF), 2003-12-03:
Jeg vil sige, at efterhånden tænker jeg, hver gang jeg ser på en globus: Hvor er den dog blevet global, hvor er Danmark dog blevet dansk, og hvor er hr. Søren Søndergaard dog blevet utrolig Søndergaardsk. Jeg vil sige, at det er den slags principielle overordnede statements, der er utrolig perspektivrige og har en enorm argumentationskraft.
Karen Jespersen (V), 2008-01-09:
Set i lyset af, at der de ca. 5-6 forudgående år er blevet bygget ret meget, skal vi altså også lige tage helheden i betragtning og passe på, at vi ikke kaster os ud i noget, der så sætter blus på byggeriet, for det kan blive meget, meget kortsigtet og gå ud over de grupper, som hr. Rasmus Prehn jo meget forståeligt har i sine tanker.
Birthe Rønn Hornbech (V), 2009-05-26:
Det er jo ting, som vi har i udbud i øjeblikket: netværk, støttegrupper osv. Så mange af de forslag, der her er nævnt fra oppositionens side, er jo nogle, der for længst enten er iværksat eller er i gang med at blive iværksat.
Kristian Jensen (V), 1998-11-12:
Hvornår skal der formuleres en anklage, og hvornår i forløbet skal den mistænkte sikres sine muligheder for at forsvare sig? Polemisk sagt: Hvor kriminel skal man være for at være beskyttet af juraen? Som lovforslaget ligger her, er de kriminelle, der er kriminelle nok til at være omfattet af straffeloven, bedre sikret end de personer, der ved administrative fejl kommer på den forkerte side af loven.
Ole Hækkerup (S), 2015-05-07:
Det, jeg prøvede sige, var: Uanset hvordan vi vender og drejer det, så er det, man må gøre på den helt korte bane, når der dukker nye opgaver for politiet, som f.eks. når problemet med tiggeri pludselig eksploderer i København, eller når vi ser noget med terrorangreb, at finde ud af, hvordan vi kan løse det problem, hvordan vi kan fordele vores ressourcer bedre.
Ellen Trane Nørby (V), 2021-04-16:
Derfor er spørgsmålet: Hvorfor er det, at regeringen ikke laver et afgrænset lovforslag, der grundlæggende handler om forbedring af relevant data, men laver et lovforslag, der grundlæggende giver hjemmel til, at man kan indhente data om dette og hint og dermed bureaukratisere børneområdet?
Søren Kolstrup (EL), 2001-01-11:
Jeg skal her erindre om, at i hvert fald den radikale ordfører og undertegnede var enige om, at det står skidt til, hvad vores grundvand angår, nemlig at i hvert fald en fjerdedel af de registrerede målinger rent faktisk er ramt af nitrat, der ligger uacceptabelt langt over tålegrænser og over vejledende grænser.
Kristian Thulesen Dahl (DF), 1999-11-03:
Jeg skal meddele, at Dansk Folkeparti fuldstændig kan tilslutte sig de synspunkter, hr. Frank Dahlgaard gør gældende, og jeg vil derudover tilføje, at det selvfølgelig ikke er os ubekendt, at der frem til en folkeafstemning vil blive udarbejdet en masse materiale på både ja- og nejsiden.
Else Theill Sørensen (KF), 2003-02-27:
Det har jo i lang tid været sådan, at man kunne få bindende forhåndsbesked af Ligningsrådet, men det har for det første ofte været i større sager eller mere principielle sager, og for det andet er der jo også det ved det, at Ligningsrådet har en sagsbehandlingstid på 3 til 6 måneder, i nogle tilfælde endnu mere.
Nicolai Wammen (S), 2024-04-26:
Det er rigtig vigtigt for mig at sige, at når vi diskuterer økonomi, også i forhold til det specialiserede socialområde, skal det gøres med det udgangspunkt, at vi her har at gøre med nogle af de mest sårbare mennesker i vores samfund, i vores fællesskab, og det kan aldrig være den enkelte med handicap eller andre udfordringers ansvar, hvordan den samlede økonomi ser ud for vores land.
Charlotte Dyremose (KF), 2003-03-18:
Med hensyn til magtanvendelsen synes jeg også, fru Eva Kjer Hansen tidligere sagde det ret klart, at hvis vi pludselig indfører magtanvendelsesbegrebet for disse mindre steder, så betyder det bl.a., at der kan bruges fysisk magt, der kan bruges isolation, og der kan f.eks. føres kontrol med brevveksling.
Morten Messerschmidt (DF), 2020-06-11:
Altså, en ting er, at man ikke vil gøre det på Christiansborg, en anden ting er at skabe hjemmel til, at en kommunalbestyrelse kan sige, at det vil de ikke have i deres kommune, for så kunne det være, at man i nogle kommuner, hvor der ikke er socialdemokratisk eller venstreorienteret dominans, i hvert fald kunne få det forbudt der.
Rasmus Jarlov (KF), 2023-05-31:
Jamen det glæder mig så, at der er andre færøske politikere, der har den indstilling, og at det åbenbart er lykkedes for regeringen at få det til at glide på en måde, som er acceptabel for de fleste færinger, for det er det, man altid skal tilstræbe, når beslutninger bliver truffet.
Jens Henrik Thulesen Dahl (DF), 2020-04-23:
På det tidspunkt vidste vi også godt, at der var grupper, som ikke blev dækket af den lovgivning, vi lavede, men vi gennemførte den lov med en klar forvisning om, at vi ville vende tilbage, når vi havde styr på, hvad det var for nogle grupper, der skulle have yderligere hjælp.
Lone Dybkjær (RV), 2009-01-29:
Det, der sker, er, at det er meget svært for de kommunale sagsbehandlere - nu kan jeg tage det fra en positiv vinkel - faktisk at leve op til lovens indhold i en lang række sammenhænge, og derfor bliver der skåret, hvor der overhovedet kan skæres, hvilket antallet af klagesager jo altså også tyder på - vel at mærke klagesager, hvor borgerne ender med at få ret.
Anne Grete Holmsgaard (SF), 2007-03-14:
Jeg vil ikke afvise på forhånd, at der er ualmindelig gode og hårdtslående argumenter for, at de er fritaget, men jeg føler mig ikke overbevist på forhånd om, at det, sådan som jeg ser lovteksten og bemærkningerne eller høringsnotatet, er tilfældet.
Lise von Seelen (S), 2006-05-17:
Jeg kan forstå, at ministeren ville skælde ud, hvis det var en enkelt kommune eller to, som ikke kunne få tingene lagt til rette på fornuftig vis, men når 44 pct. af landets kommuner ikke kan leve op til kravene, bør det dog være et vink med en vognstang til ministeren om, at her er der altså et eller andet galt, og at det også kan være ministerens ansvar, at arbejdsbetingelserne i kommunerne rent faktisk ikke er tilfredsstillende.
Julie Skovsby (S), 2015-02-26:
Vi har med satspuljeaftalen for 2012-2015 afsat 18 mio. kr. til at styrke indsatsen over for udsatte gravide, og i oktober sidste år udmøntede vi 24 mio. kr. til ti projekter, der skal klæde sårbare kommende forældre på til forældrerollen.
Trine Pertou Mach (EL), 2025-04-11:
Tak til ordføreren, og også tak til Konservative for faktisk at tage diskussionen, også i offentligheden, om klogskaben i at fastholde, at man skal stemme om det her nu, hvorimod det måske kunne være klogt at vente, til man har fået afklaring om, hvad det er for et USA, vi står med.
Christian Friis Bach (V), 2025-01-08:
Så der er skabt en god balance, men jeg tager positivt imod forslaget fra de tre partier, og jeg lyttede også opmærksomt til fru Gunvor Wibroe, der sagde: Ja, lad os kigge på rimelighedskravet og se, om vi har ramt balancen helt; lad os stadig væk være åbne over for at se, om vi kan gøre mere for at sikre en bedre ligestilling i pensionssystemet.
Tom Behnke (FP), 1998-04-14:
Vi har i Fremskridtspartiet efter at have fulgt arbejdet meget nøje i Indfødsretsudvalget konstateret, at for en meget stor dels vedkommende, hvor der er tale om, at de ikke kan opfylde kravene til danskkundskaber, er der tale om personer, som enten har fysiske eller psykiske mangler, som simpelt hen gør, at de ikke er i stand til at tale dansk.
Mikkel Bjørn (DF), 2023-12-08:
Men der er også noget værdimæssigt, og der er også noget kulturelt, der skal følge med, for har vi først taget imod folk fra særlig Mellemøsten eller Afrika, selv mennesker, der forsørger sig selv, så kan vi ikke sende dem ud igen, sådan som ordføreren bl.a. siger, altså hvis bare vi kan sende dem ud igen.
Morten Bødskov (S), 2013-10-25:
Med det her lovforslag, som det også har været fremme særlig i hr. Tom Behnkes indlæg, ja, så indfører vi jo en mere hensigtsmæssig ordning for forældelse af udestående selskabsindskud, som selskabet jo altså – det er det, det handler om – endnu ikke har krævet indbetalt.
Kirsten Normann Andersen (SF), 2017-02-03:
Først har jeg lyst til at sige, at jeg simpelt hen ikke er enig med hr. Peder Hvelplund i, at der rundtomkring i salen er mismod med hensyn til at gøre noget ved de 2 pct.s effektivisering, som er det, hr. Peder Hvelplund har fuldstændig ret i at både organisationer, patienter og personale peger på som en løsning.
Katrine Robsøe (RV), 2022-04-06:
For selv om det er rigtig fint – og vi er med i det, der har sat retningen for de strategiske rammekontrakter – at Radikale jo i den grad var med til at sørge for, at uddannelsesloftet rent faktisk blev afskaffet i den første finanslov, selv om regeringen ikke selv havde det med eller prioriterede det, og at vi i den grad også var med til, og det ved jeg, for det var mig selv, der ad flere omgange gjorde det, at bære unges trivsel ind i coronahåndteringen og ved, hvor meget vi har arbejdet for det, så ændrer det jo ikke på, at det her er en langvarig proces.
Keld Albrechtsen (EL), 2000-03-30:
Hr. Claus Larsen-Jensen forsøger nu at få gjort det til en sensation, at Enhedslisten går ind for en styrkelse af menneskerettighederne, og at vi støtter en styrkelse af menneskerettighederne, hvad enten den vedtages det ene eller det andet sted, og også hvis den mod forventning skulle blive vedtaget i EU.
Martin Henriksen (DF), 2018-03-01:
Er det grundlæggende Enhedslistens holdning, også hvis vi nu ser bort fra statsløsekonventionen, at når efterretningstjenesten advarer mod en person og gør opmærksom på, at den her person kan være til fare for rigets sikkerhed, så skal man altid give statsborgerskab til den person alligevel?
Simon Kollerup (S), 2018-12-12:
Tak for det, og spørgsmålet lyder: Er ministeren enig med skatteministerens saneringsudvalg i denne vurdering: »Sammenfattende skønnes afskaffelsen af afgiften at medføre, at der bliver udledt mere fosfor fra landbruget end med afgiften, og at dette vil medføre en stigning i fosforoverskuddet, især i de dyrerige områder«?
Ole Sohn (SF), 2003-11-14:
ILO har ikke bare kritiseret det, de har direkte opfordret den danske regering til at træffe foranstaltninger til at ændre loven, så det sikres, at muligheden for uindskrænket at føre frivillige forhandlinger for alle søfarende, ansat på skibe under dansk flag, atter bliver en realitet.
Zenia Stampe (RV), 2025-04-03:
Vi har også tit sagt: Hvorfor gør man nu ikke noget mere ud af den her opfølgningsmekanisme i Den Europæiske Menneskerettighedsdomstol, hvor man jo faktisk gennemgår dommene og også som land ikke ligefrem kan komme med protester, men kan ytre sig imod de domme, hvis man vil det?
Kristian Thulesen Dahl (DF), 2007-03-29:
Men det er altså svært at sige til fru Olsen på 89 år, der er plejekrævende og har behov for en plejehjemsplads, at vi har et rigtig godt tilbud til hende ude i Asien, for der er rigtig mange ledige hænder, der er virkelig overskud af arbejdskraft, så der etablerer vi et godt tilbud.
Jette Gottlieb (EL), 2022-06-02:
En af de simple måder, man kunne gøre det på, var, at man, når man uddelte arbejdstilladelsen til de pågældende, så gav mulighed for, at de tilbagemeldte til SIRI, med hensyn til hvor de kom til at arbejde, sådan at der var en nøje forbindelse mellem viden om, hvor de mennesker arbejder, og den tildeling af en arbejdstilladelse, der skal til. Og det ville være en god måde at gøre det på.
Susan Kronborg (RV), 2021-10-12:
Vi finder det positivt, at man mindsker tidspresset for at vende udviklingen i ghettoområder fra 4 til 5 år, og så finder vi det også hensigtsmæssigt, at kommunerne kan fastsætte deres kriterier ved anvisning, og den foreslåede obligatoriske brug af særlige kriterier i forebyggelsesområder mener vi er kontraproduktivt i forhold til det lokale kendskab.
Brian Mikkelsen (KF), 2009-12-03:
Jeg har for et godt stykke tid siden sat et arbejde i gang, der handler om, hvordan man kan forbedre sikkerhedsforholdene i retterne, hvis man vidner imod rockere og bandemedlemmer, og også, om man kan gøre noget mere for at få folk til at vidne, uden at de føler sig truet, og for at beskytte de vidner, som stiller sig frem og vidner mod rockerne og bandemedlemmerne.
Jann Sjursen (KRF), 2002-11-13:
Det har jo noget at gøre med, at regeringen med lovforslaget har lagt op til en helt uholdbar forligsmetodik, nemlig den, at de partier, der stemmer for lovforslaget, automatisk danner en forligskreds; det er i virkeligheden en helt mærkelig måde at sætte forligspartier sammen på.
Anders Kronborg (S), 2020-11-26:
Det forpligter os naturligvis også, når det kommer til handling og de beslutninger, vi skal træffe i dette Ting, og derfor er jeg selvfølgelig også som ordfører for Socialdemokratiet opmærksom på, at når vi snakker produktion af æg, er dyrevelfærden heller ikke i højsædet, når vi snakker buræg.
Hanne Agersnap (SF), 2011-03-04:
Jeg vil spørge hr. Søren Krarup, om han mener, at det er FN, der sagsbehandler de danske ansøgninger til indfødsret, og at de på den måde fungerer som myndighed, eller at det er de danske myndigheder, der efter at det danske Folketing har tilsluttet sig FN-konventionen, sagsbehandler efter de retningslinjer, vi på den måde har vedtaget.
Christian Friis Bach (V), 2025-04-01:
Hun flygter, ender i Danmark, får asyl, er her, manden dør, og i det land, hun kommer fra, er forudsætningen for at få adgang til den arv, som måske kunne give hende lidt lindring i et svært liv, at der er et anerkendt ægteskab, og derfor vælger Danmark at anerkende ægteskabet, så hun kan få adgang til den arv.
Brian Mikkelsen (KF), 2002-04-11:
Det er regeringens oplæg, og det er der flertal for, men vi er selvfølgelig villige til at diskutere med Folketingets partier, hvordan man implementerer den nye struktur, hvordan den bliver ført ud i livet, hvordan den kommer til at virke, og der er vi meget villige til at diskutere f.eks. personsammensætningen.
Lene Espersen (KF), 2011-03-17:
For første vurderes det at koste cirka 180 mio. euro om året at flytte mellem de to byer, hvilket svarer til knap 1,4 mia. dkr., og i disse økonomiske tider, hvor de europæiske regeringer er hårdt presset og skal bruge penge, fremstår dette ressourcespild endnu mere absurd.
Pernille Rosenkrantz-Theil (EL), 2002-03-19:
Det er jo så rart at høre, at fru Gitte Seeberg erkender, at der muligvis er et problem, at loven muligvis ikke bliver håndhævet, hvorimod Venstre tidligere i dag fuldstændig afviste, at der kunne være tale om, at loven ikke blev håndhævet.
Jørn Jespersen (SF), 2003-04-22:
Der kommer et udspil fra Kommissionen, som vi gerne skulle påvirke, der er WTO-forhandlinger med ministerkonference i september, og der er brug for, at nogle lande viser vejen, så vi får åbnet forhandlingerne igen, og ulandene får opfyldt de løfter, vi har givet dem om, at der er tale om en udviklingsrunde.
Jesper Petersen (SF), 2008-04-29:
Samtidig øger de svigtende konjunkturer risikoen for, at danskere, der har ladet sig lokke, pludselig får en arbejdsløshedsperiode, der er længere end det tilladte halve år, og så ryger man ud af ordningen, selv om man måske har ændret sine planer og har gjort det, fordi der var udsigt til 100.000 kr., som så forsvinder op i den blå luft og er pist væk.
Margrete Auken (SF), 2001-01-30:
Så jeg tror, vi skal passe på, at vi ikke gør for meget ud af, at der ikke skal ske noget i timerne. Men jeg vil da godt lige, for at billedet bliver rigtigt, henlede ministerens opmærksomhed på, at nogle af dem, der har ønsket ændring, også at man gik tilbage til at kalde det religion, som det hed, da jeg gik i skole, er kirke-skole-samarbejdet i Frederiksberg-København.
Mads Olsen (SF), 2025-04-10:
Men jeg synes sådan rent principielt ikke, at det skal være os i Indfødsretsudvalget, der tager beslutningen om, hvorvidt man skal have statsborgerskab eller ej, og især ikke, at vi skal sidde og ligesom have de her vurderinger individuelt af, om en person lever op til de her demokratiske værdier, simpelt hen fordi jeg synes, der er noget vilkårlighed i det, som bliver øget.
Lars Løkke Rasmussen (V), 2003-05-26:
Situationen er den, at som udgangspunkt er det kommunerne selv, der finansierer det, men kommuner, som har et beskatningsgrundlag på under 90 pct. af landsgennemsnittet, kommer kun til at bære en lille del af finansieringen, idet udligningen er på 85 pct. for disse kommuner.
Søren Gade (V), 2009-03-27:
Det er sådan set Folketinget selv, der bl.a. med en række bestemmelser i forsvarsloven har tillagt forsvarsministeren beføjelse til at kunne iværksætte en række særlige foranstaltninger i de helt ekstraordinære situationer, hvor det må vurderes påkrævet af hensyn til statens handlefrihed og sikkerhed.
Victoria Velasquez (EL), 2024-03-14:
Det her lovforslag indeholder ændringer i flere forskellige regler, og dem skal vi jo igennem et par stykker af her i dag, og det bliver lidt svært at nå igennem det hele, når man vælger at have så mange elementer i et enkelt lovforslag, så jeg vil opfordre ministeren til at tænke over, om det er hensigtsmæssigt at fremsætte bunkeforslag.
Pernille Skipper (EL), 2012-12-05:
Mit første spørgsmål til forsvarsministeren lyder: Hvad mener ministeren om de fremkomne oplysninger om, at en dansk efterretningstjeneste har bidraget til, at der kunne placeres et sporingsredskab på en uvidende person, da denne skulle mødes med en kendt terrorleder, med henblik på at et andet lands myndigheder kunne slå den pågældende terrorleder ihjel ved brug af de såkaldte dronefly?
Morten Bødskov (S), 2011-06-21:
Men jeg vil bare sige, at jeg også står her med de samme artikler, og hvis man nu gider at læse ned i artiklerne, kan man læse det, jeg siger, og som jeg også har svaret de tre-fire andre spørgere, der har koncentreret sig om det: Det er et forslag, som skulle til, og som var nødvendigt, fordi der var problemer, eksempelvis fordi regeringen havde haft en fejlagtig håndtering af politireformen.
Flemming Kofod-Svendsen (KRF), 2000-11-09:
Så når vi har mange kritiske spørgsmål til det her lovforslag, er det ikke selve intentionen, men det er hele det dér håndværksmæssige, som vi er kritiske over for, hvor man mere kommer med en afgift, frem for at man for alvor lægger vægt på miljøvinklen.
Ove Hygum (S), 2000-11-24:
Min afsluttende bemærkning er, at jeg fortsat er af den opfattelse, at vi med de ændringer, som Folketinget vedtog i 1997, har lagt nogle fornuftige rammer for arbejdsmiljøindsatsen, og jeg kan derfor ikke tilslutte mig det fremsatte beslutningsforslag.
Anders Fogh Rasmussen (V), 2004-05-12:
Men ubehageligt er det, og vi må selvfølgelig på det kraftigste tage afstand, hvis der sker krænkelser og overtrædelser af Genèvekonventionens regler om krigsførelse, og som jeg har meddelt, har jeg altså besluttet, at jeg vil tage spørgsmålet op over for præsident Bush ved udgangen af denne måned. Hermed sluttede spørgsmålet.
Morten Østergaard (RV), 2009-04-28:
Jeg forstår, når det nu er en del af den konservative skattepolitik, at der skal hæves ydelser for de lavindkomstgrupper, samtidig med at man jo altså bl.a. ændrer på topskatten og sådan nogle ting, at det jo så er et princip, man fremadrettet vil holde fast i; det går jeg ud fra.
Per Clausen (EL), 2009-11-24:
Vi mener sådan set også, at det i det her tilfælde er rigtig fornuftigt med den metode, man bruger til at sikre, at pengene i hvert fald bliver inden for kulturområdet, og at det også bliver inden for – hvad skal jeg sige? – en eller anden form for aftale mellem stat og kommune om, hvordan pengene skal bruges.
Benny Engelbrecht (S), 2024-09-10:
Jeg har noteret mig, at borgmesteren i Hvidovre har efterspurgt 40 mio. kr. ekstra, og 3 dage senere kom finansministeren og indenrigsministeren så med 40,4 mio. kr., som jeg husker det, i likviditet til Hvidovre.
Birte Weiss (S), 1998-01-23:
Men det, at man i forbindelse med det frie sygehusvalg skulle fravælge nogle på forhånd, er en falsk måde at stille problemet op på, for man bliver naturligvis ikke indlagt til hjerteoperation på et sygehus, hvor man ikke er i stand til at lave en fuldt forsvarlig behandling for hjertelidelser. Så vil jeg lige sige nogle ganske få ord om ventelister.
Inge-Lene Ebdrup (V), 2005-11-25:
Vi synes bare, at det her er en meget rimelig ændring af reglerne, for vi synes også, det er meget rimeligt, at man, når man bliver 18 år og får en indtægt, enten i form af kontanthjælp, SU eller arbejde, og dermed har mulighed for at bidrage til sin egen forsørgelse, også skal gøre det.
Sandy Brinck (S), 2004-11-16:
Jeg er slet ikke bekendt med, at jeg skulle have sagt noget om det, men både det svar og det svar, som kom fra ministrene, må vel bero på, at hvis der laves en minimumsgrænse for, hvad folk kan leve for, er det ifølge god konservativ logik ensbetydende med, at så skal de leve for det minimum, og så kan man ikke gøre særlige tiltag for den enkelte familie.
Lisbeth Bech Poulsen (SF), 2014-05-13:
Så hvis de europæiske banker har 410 mia. kr. på spil – og vi ved jo begge to, at det ikke bare er 410 mia. kr., for der er forskellige instrumenter til at få penge til at yngle osv. – som de selvfølgelig taber, hvis der kommer en ny krise, vil det ikke have en eller anden opdragende effekt eller incitamentsstruktur, tror jeg at nogle kalder det.
Peter Kofod (DF), 2024-05-07:
Vi kan godt blive mere grønne, men det må ikke være på bekostning af økonomi og arbejdspladser, og det må ikke være sådan, at vi kommer til at træffe nogle kortsigtede beslutninger, der skubber en industri væk fra os, så vi derfor efterfølgende bliver nødt til at importere alverdens produkter.
Inger Støjberg (V), 2008-06-11:
Men så er det også et spørgsmål om, at vi i fællesskab - det kan såmænd godt være Venstre og SF i fællesskab - sender et klart signal til kommunerne om, at man altså skal leve op til sine forpligtelser, også når det gælder anbragte børn.
Brian Mikkelsen (KF), 2009-05-18:
Også her kan jeg fuldt ud tilslutte mig intentionerne bag forslaget, for det er dybt uetisk, og det er en uskik at udsætte dyr for unødvendige operative indgreb, som f.eks. øre- eller halekupering, der jo alene udføres for, at dyrene skal leve op til et eller andet mærkværdigt skønhedsideal.
Alex Vanopslagh (LA), 2021-12-09:
Vi er jo ikke gamle eller ældre, og jeg vil også tillade mig at sige, at vi heller ikke er helt unge, og de fleste af os er også forældre, og jeg tror, mange forældre har oplevet, bl.a. under coronahjemsendelsen, at det betød utrolig meget for dem at have lidt ekstra tid og nærvær sammen med deres børn.